Rebild Kommune har belønnet to ansatte sagsbehandlere med personlige bonusser som de modtog for at lukke sager om dagpenge, skriver tv2nord.dk.

Kommunens aftale med sagsbehandlerne var, at de fik 1500 kroner pr. afsluttet sag, der lå ud over en aftalt kvote på 10 sager hver.

Det beløb sig til, at Rebilld Kommune betalte de to medarbejdere 111.000 kroner ialt.

Dermed lukkede de to sagsbehandlere altså hver 37 ekstra sager, hvilket udløste 55.500 ekstra lønkroner i 2013.

"Det må aldrig være den enkelte sagsbehandlers egen lønkonto, som kan mistænkes for at påvirke udfaldet af en arbejdsmarkedssag," siger formand for Socialrådgiverforeningen Region Nord Mads Bilstrup til TV2/NORD.

Læs historien på tv2Nord.dk